**Republika Hrvatska**

**Grad Zagreb**

**VII. GIMNAZIJA,**

**ZAGREB,KRIŽANIĆEVA 4**

Broj RKP-a:**16377**

Matični broj:**03765610**

OIB:**91194993418**

Oznaka razine:**31**

Šifra djelatnosti, razdjel:**80210**

Žiro račun:IBAN **HR0723400091100036072**

**PREDMET: Obrazloženje izvještaja o izvršenju financijskog plana za 2023.g**

* za razdoblje 01.01.2023. – 30.06.2023.

Obveza izrade polugodišnjeg i godišnjeg izvještaja o izvršenju financijskog plana proračunskih korisnika sukladna je člancima 81.-86. Zakona o proračunu (NN br. 144/2021).

Obzirom da izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S.

Prema člancima 81. st.1. ZOP-a, polugodišnji i godišnji izvještaj o izvršenju financijskog plana VII. gimnazije, Zagreb, sadrži:

1. opći dio proračuna,
2. posebni dio proračuna,
3. obrazloženje ostvarenja prihoda i primitaka te realizacija rashoda i izdataka i
4. posebne izvještaje.

Opći dio polugodišnjeg i godišnjeg izvještaja o izvršenju financijskog plana proračunskog korisnika sadrži:

1. sažetak Računa prihoda i rashoda i Račun financiranja i
2. Račun prihoda i rashoda i Račun financiranja.

Obvezno je sastavljanje polugodišnjeg i godišnjeg izvještaja kako bi potvrdno odgovorili na pitanja br. 62.-67. Upitnika o fiskalnoj odgovornosti. Izvještaj o izvršenju financijskog plana predstavlja se Školskom odboru te dostavlja osnivaču Gradu Zagrebu.

1. **OPĆI DIO**

|  |  |  |  |  |  |  |
| --- | --- | --- | --- | --- | --- | --- |
| **Oznaka** | **Ostvarenje/Izvršenje 01.01.-30.06. 2022. (1)** | **Izvorni plan -2023.(2.)** | **Tekući plan -2023. (3.)** | **Ostvarenje/Izvršenje 01.01.-30.06.2023. (4.)** | **Indeks 4./1. (5.)** | **Indeks 4./3. (6.)** |
| 6- Prihodi poslovanja | 631.320,20 | 1.487.655,00 | 1.487.655,00 | 643.769,70 | 101,97 | 43,27 |
| 7- Prihodi od prodaje nefinancijske imovine | 0,00 | 0,00 | 0,00 | 0 | #DIJ/0! | #DIJ/0! |
| **PRIHODI UKUPNO** | **631.320,20** | **1.487.655,00** | **1.487.655,00** | **643.769,70** | **101,97** | **43,27** |
| 3- Rashodi poslovanja | 637.367,61 | 1.399.805,00 | 1.399.805,00 | 647.926,64 | 101,66 | 46,29 |
| 4- Rashodi za nabavu nefinancijske imovine | 3.656,61 | 87.850,00 | 87.850,00 | 1.830,56 | 50,06 | 2,08 |
| **RASHODI UKUPNO** | **641.024,22** | **1.487.655,00** | **1.487.655,00** | **649.757,20** | **101,36** | **43,68** |
| Razlika - višak/manjak | -9.704,02 | 0,00 | 0,00 | -5.987,50 | 61,70 | #DIJ/0! |

Tablica 1. Račun prihoda i rashoda- VII. gimnazija, Zagreb

U tablici kako je navedeno, prikazani su ostvareni ukupni rashodi na dan 30.06.2022. godine u iznosu 641.024.22 €, a ostvareni rashodi na dan 30.06.2023.godine iznose 649.757,20 € što je za 1,36 % više u odnosu na prethodnu godinu.

Planirani rashodi za cijelu 2023. godinu iznose 1.487.655,00 €, a ostvareno je do 30.06.2023. godine 649.757,20 € te je iz izvještaja vidljivo da je to ostvarenje od 43,68 % planiranih rashoda u skladu s financijskim planom.

U tablici Računa prihoda i rashoda prikazani su i ostvareni prihodi i primici do 30.06.2022. godine te planirani prihodi za 2023. godinu te ostvareni prihodi i primici do 30.06.2023.godine.

Grafikon 1. Račun prihoda i rashoda 30.06.2023.

Ostvareni su primici u 2022.godini u iznosu 631.320,20 € te ostvareni primici u 2023. godini iznose 643.769,70 € što iznosi 1,97 % više u odnosu na prethodnu godinu.

Planirani prihodi za 2023. godinu iznose 1.487.655,00 €, a ostvareno je do 30.06.2023. godine 643.769,70 € te je iz izvještaja vidljivo da je to ostvarenje od 43,27 % planiranih prihoda.

VII. gimnazija kao proračunski korisnik financira se iz izvora decentraliziranih prihoda i pojačanog standarda Grada Zagreba, Pomoći iz drugih proračuna-MZO, Pomoći temeljem prijenosa EU sredstva-PK za shemu školskog voća, Tekućih donacija, Prihoda za posebne namjene (osiguranje učenika) i Vlastitih prihoda.

Izvještaj o izvršenju financijskog plana za 2023. godinu VII. gimnazije pokazuje da su sredstva utrošena u skladu s podacima iskazanim u tekućem planu.

1. **POSEBNI DIO**

Posebni dio polugodišnjeg i godišnjeg izvještaja o izvršenju financijskog plana proračunskog korisnika sadrži izvršenje rashoda i izdataka iskazanih po ekonomskoj klasifikaciji i izvorima financiranja, rashode prema funkcijskoj klasifikaciji, račun financiranja te izvršenje prema programskoj klasifikaciji odnosno rashode i izdatke koji su raspoređenih u programe koji se sastoje od aktivnosti i projekata.

Grafikon 2. Prihodi 30.06.2023. prema izvorima financiranja

Iz gore prikazanog grafikona možemo slikovito vidjeti ostvarene prihode u razdoblju od 01.01. do 30.06. 2022. godine te plan za 2023. godinu. U Grafikonu 2. prikazani su prihodi po izvorima financiranja, iz kojih je vidljivo da je najviše sredstava zaprimljeno iz Izvora 5- Pomoći koje uključuju plaće Ministarstva znanosti i obrazovanja te materijalna prava za zaposlenike. Izvršenje financijskog plan za 2023. godinu pokazuje povećanje prihoda u odnosu na isto izvještajno razdoblje prethodne godine.

Grafikon 3. Rashodi 30.06.2023. prema izvorima financiranja.

U Grafikonu 3. su prikazani rashodi ukupno po izvorima, iz kojih je vidljivo da je najviše rashoda ostvareno iz izvora 5.- Pomoći- koje uključuju plaće i materijalna prava zaposlenika te se financiraju iz sredstava Ministarstva znanosti i obrazovanja.

**Program 4109** DJELATNOST USTANOVA SREDNJEG ŠKOLSTVA I UČENIČKIH DOMOVA

**Aktivnost A410901-REDOVNA DJELATNOST PRORAČUNSKIH KORISNIKA**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

**Do značajnih odstupanja od plana za 2023. godinu dolazi zbog povećanja cijena energenata, naknada za prijevoz te provođenja projekta Škola i zajednica.**

*Izvor financiranja 1.2.2.-DECENTRALIZIRANA SREDSTVA- SREDNJE ŠKOLSTVO*

Do značajnijih odstupanja u odnosu na prethodno izvještajno razdoblje dolazi zbog poskupljenja cijena uredskog materijala, nabavljanja zaštitne odjeće i obuće za tehničko osoblje, povećanja cijena komunalnih usluga, računalnih usluga te bankarskih usluga.

*Izvor financiranja 3.1.1.-VLASTITI PRIHODI- PRORAČUNSKI KORISNICI*

Na ovoj poziciji u financijskom planu su planirana sredstva rebalansom financijskog plana za 2023. godinu jer nisu planirana u izvornom planu za 2023.godinu.

*Izvor financiranja 4.3.1.-PRIHODI ZA POSEBNE NAMJENE- PRORAČUNSKI KORISNICI*

Do realizacije od 1,38% u odnosu na financijski plan za 2023. godinu dolazi temeljem provođenja humanitarnih akcija te namjenskih troškova vezanih uz učeničke troškove (ulaznice za Zoološki vrt).

*Izvor financiranja 5.2.1.-POMOĆI IZ DRUGIH PRORAČUNSKIH KORISNIKA*

Rashodi su uvećani u odnosu na planirano temeljem dogovora Vlade i sindikata javnih i državnih službi koji su potpisali dodatke kolektivnim ugovorima kojima se regulira povećanje osnovice plaća i drugih materijalnih prava od 01.04.2023.

Rashodi za pomoći iz drugih proračuna koji se odnose na doprinose za obvezno zdravstveno osiguranje u slučaju nezaposlenosti, pristojbe i naknade, troškove sudskih postupaka i zateznih kamata planirali smo rebalansom financijskog plana za 2023. godinu.

*Izvor financiranja 5.5.1. POMOĆI OD IZVANPRORAČUNSKIH KORISNIKA-PK*

Planiran iznos od 13.540,00 € koji se odnosi na pripravnika nije realiziran u prvoj polovini 2023. godine.

*Izvor financiranja 6.1.1.-DONACIJE*

Značajno povećanje odstupanja u odnosu na prethodno izvještajno razdoblje nastalo je temeljem projekta „Kultura turizma“. Projekt se provodi u suradnji s Turističkom zajednicom grada Zagreba i Gradskim uredom za obrazovanje, sport i mlade. Projekt se provodi s ciljem edukacije mladih u kulturi i turizmu grada Zagreba, očuvanje kulturne i povijesne baštine, osvješćivanje vlastitih sposobnosti i usvajanje novih socijalnih, komunikacijskih i drugih vještina. Projekt je okončan 21.06.2023. godine.

**AKTIVNOST A410907-** **GRAĐANSKI ODGOJ I ŠKOLA I ZAJEDNICA**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

Prema ovoj aktivnosti značajno je odstupanje u odnosu na prethodno izvještajno razdoblje jer se ova pozicija odnosi na projekt Škola i zajednica. Nastavni predmet Škola i zajednica (ŠiZ) pruža učenicima jedinstveno, inovativno i sadržajno odgojno-obrazovno iskustvo. Intenzivnom međusobnom suradnjom, uz moderaciju nastavnika i sudjelovanje predstavnika različitih organizacija, institucija i ustanova iz zajednice, učenici tijekom školske godine aktivno sudjeluju u strukturiranim aktivnostima poučavanja i učenja usmjerenih prepoznavanju, analiziranju i kritičkom promišljanju složenih uzroka i posljedica pojava i problema u svojoj lokalnoj zajednici.

**AKTIVNOST A410905-NABAVA UDŽBENIKA**

*Izvor financiranja 5.2.1.-POMOĆI IZ PRORAČUNSKIH KORISNIKA-PK*

Na ovoj poziciji planirana je nabava udžbenika.

**AKTIVNOST K410901-ODRŽAVANJE I OPREMANJE USTANOVA SREDNJEG ŠKOLSTVA I UČENIČKIH DOMOVA**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

Do odstupanja u donosu na financijski plan za 2023.g. dolzi temeljem nabave knjiga i kamere za projekt Škola i zajednica koji je financiran od strane Grada Zagreba.

**AKTIVNOST T410901-ŠKOLSKA SHEMA VOĆE, POVRĆE, MLIJEČNI PROIZVODI**

*Izvor financiranja 5.6.1.-POMOĆI TEMELJEM PRIJENOSA EU SREDSTAVA-PK*

Iznos se odnosi na realizaciju za shemu školskog voća.

**Aktivnost T410905- BESPLATNE MENSTRUALNE POTREPŠTINE**

Izvršenje se odnosi na osigurana sredstva od strane Grada Zagreba za nabavku menstrualnih higijenskih potrepština temeljem Odluke o kriterijima i načinu dodjele sredstava opskrbe školskih ustanova i skloništa za žene žrtve nasilja besplatnim zalihama menstrualnih higijenskih potrepština.

**AKTIVNOST 7410902-SUFINANCIRANJE PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE**

*Izvor financiranja 1.1.3.-OPĆI PRIHODI I PRIMICI- POJAČAN STANDARD*

**69,92% je realizirana plaća za e tehničara u odnosu na prethodno izvještajno razdoblje.**

Rashodi su utrošeni temeljem financijskog plana. S obzirom da smo kod izrade financijskog plana limitirani po pozicijama rashoda, dolazi do odstupanja po mnogim kontima rashoda. Također do značajnijih odstupanja realizacije od financijskog plana dolazi temeljem projekta Škola i zajednica, Kultura turizma i izvannastavne aktivnosti čija su sredstva planirana rebalansom financijskog plana, a u potpunosti su realizirani sukladno planu krajem školske godine.

**FUNKCIJSKA KLASIFIKACIJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| VRSTA RASHODA / IZDATAKA |  | IZVRŠENO 2022. | PLAN 2023 | Ostvareno do ovih zahtjeva | IZVRŠENO 2023. | Ukupno ostvareno | INDEKS | INDEKS |
| 1. | 2. | 3. | 4. | 5. | 6. | 7.(5+6) | 8.(7/3) | 9.(7/4) |
|  | SVEUKUPNO RASHODI | 641.024,22 | 1.487.655,00 | 0,00 | 649.757,20 | 649.757,20 | 101,36 | 43,68 |
| Funkcijska 09 | Obrazovanje | 641.024,22 | 1.487.655,00 | 0,00 | 649.757,20 | 649.757,20 | 101,36 | 43,68 |
| Funkcijska 092 | Srednjoškolsko obrazovanje | 641.024,22 | 1.487.655,00 | 0,00 | 649.757,20 | 649.757,20 | 101,36 | 43,68 |

Tablica 2. Funkcijska klasifikacija VII. gimnazije

U tablici 2. su prikazani ukupni rashodi 2022. te 2023.godine za funkciju 09 Obrazovanje, odnosno 092- Srednješkolsko obrazovanje.

KLASA: 400-04/23-01/1

URBROJ: 251-103-03-23-06

Zagreb, 17. srpnja 2023.g.

Voditelj računovodstva: Ravnateljica:

Lidija Brlić, mag. oec. Ivka Nevistić, prof., v.r.